Lausunto

						412/90/2005
Tanja Mikkonen			25.4.2005

Oikeusministeriö
Kriminaalipoliittinen osasto
PL 25
00023 Valtioneuvosto

Lausuntopyyntönne 2.3.2005

Syyttäjälaitoksen rakenne- ja resurssityöryhmän välimietintö
Kuntaliitolta on pyydetty lausuntoa syyttäjälaitoksen rakenne- ja 
resurssityöryhmän esittämästä paikallisen syytäjätoimen organisaatiorakenteen kehittämissuunnitelmasta. 

Rakenne- ja resurssityöryhmä on esittänyt kolme eri kehittämisvaihtoehtoa. Kahden ensimmäisen vaihtoehdon tarkoituksena on syyttäjäyksiköiden keskittäminen laajemmiksi syyttäjävirastoiksi, ja kolmantena vaihtoehtona on nykyisessä järjestelmässä yhteistoiminta-alueiden päälliköiden toimivaltuuksien lisääminen yhteistoiminta-alueella. Työryhmä puoltaa nykyisten syyttäjäyksiköiden keskittämistä suuremmiksi yksiköiksi. 

Kuntaliitto pitää tärkeänä eri vaihtoehtojen valinnassa sitä, ettei uudistus vähennä olennaisesti nykyisten paikallisyksiköiden määrää. Nykyinen paikallinen järjestelmä mahdollistaa hyvän yhteistyökentän syyttäjän, poliisin ja kunnallisen sosiaalitoimen välillä.
 
Suomen Kuntaliitolla ei ole muuta lausuttavaa työryhmän välimietintöön.

SUOMEN KUNTALIITTO

Kari Prättälä			Tanja Mikkonen
lakiasiain päällikkö		lakimies